Pascal Martinot-Lagarde

Pascal Martinot-Lagarde (født 22. september 1991 i Saint-Maur-des-Fossés) er en fransk hekkeløper. Han er flere ganger fransk mester på 60 m hekk innendørs, og har VM-gull som junior fra 2010. Hans fremste internasjonale meritter som senior er gull ved EM i friidrett innendørs 2015 og sølv fra VM i friidrett innendørs 2014. Han vant også Diamond League sammenlagt i 2014. 

 Karriere som junior 
Martinot-Lagarde vant det franske mesterskapet for ungdom i Lyon i 2008, på 110 meter hekk. Året etter ble han igjen fransk mester, denne gang i juniorklassen, på 60 m hekk innendørs. Utendørs fikk han sølv på 110 meter hekk i 2009, bak Thomas Delmestre. Han deltok også ved Junior EM i friidrett 2009 i Novi Sad i Serbia, der han nådde finalen, etter at han kom på tredjeplass i sitt semifinaleheat, med ny personlig rekord på 13,40.European Athletics – 20th European Athletics Junior Championships, besøkt 27. april 2012. I finalen tok Lawrence Clarke gullet, mens Martinot-Lagarde kom på fjerdeplass. 

I 2010 forbedret han den franske juniorrekorden på 60 meter hekk innendørs til 7,66, en rekord som Ladji Doucoure hadde tidligere med 7,68. Han forsvarte førsteplassen sin i det franske juniormesterskapet på 60 meter hekk innendørs, og utendørs satte han ny fransk juniorrekord på 110 meter hekk, med 13,74 (1,06 meter hekker). Senere på året satte han også fransk juniorrekord med 99 cm hekker, med tiden 13,37. I juli vant han gull på 110 meter hekk ved junior-VM i friidrett 2010 i Moncton i Canada, foran Vladimir Vukicevic og Jack Meredith. Martinot-Lagarde innrømte etter løpet at det hadde vært kontakt mellom ham og Caleb Cross over den niende hekken, i kampen om pallen. Cross ledet løpet, men fikk problemer over siste hekk på grunn av dette, og endte på fjerdeplass.IAAF - Three more golds for Europe on World Juniors final day, besøkt 27. april 2012.TouTube - IAAF World Junior Championships Moncton 2010 - 110m hurdles men Finale - Hürden, besøkt 27. april 2012.

Ved U23-EM i friidrett 2011 kom han på femteplass i sitt innledningsheat med tiden 14,33, og gikk ikke til semifinalen. Sergey Shubenkov vant gullet i denne øvelsen. 

 Karriere som senior 
2012
Ved det franske mesterskapet innendørs 2012 vant han gull på tiden 7,54, foran Cédric Lavanne (7,65) og Ladji Doucoure (7,71). Han ble dermed uttatt til VM i friidrett innendørs 2012, der han tok bronse med ny personlig rekord på 7,53, bak hhv. Aries Merritt og Liu Xiang.

2013
Han fikk også bronse på 60 meter hekk ved EM i friidrett innendørs 2013 i Göteborg. Her tangerte han sin personlige rekord i finalen, der han løp på 7,53. Frankrike deltok i Super League ved Lag-EM i friidrett 2013, og Martinot-Lagarde kom der på 2.-plass på 110 meter hekk, noe som ga 11 poeng i lagkonkurransen. I august deltok han også på 110 meter hekk ved VM i friidrett 2013, men ble slått ut i innledningsheatet med 22. beste tid (13,63). 

På nasjonalt nivå forsvarte han tittelen sin, og vant 60 meter hekk ved det franske mesterskapet innendørs 2013. 

2014
Han vant 60 meter hekk ved det franske innendørsmesterskapet i 2014, for tredje år på rad. I mars deltok han ved VM i friidrett innendørs 2014 i Sopot. Der løp han inn til 2.-plass på 60 meter hekk, med tiden 7,476, kun slått av Omo Osaghae fra USA. Han kom på 3.-plass på 110 meter hekk ved Lag-EM i friidrett 2014 (Super League), som ble arrangert i Braunschweig i Tyskland. Ved Diamond League 2014 vant han 110 meter hekk sammenlagt. Han vant fem av de 14 Diamond League-stevnene. I juli vant han 110 meter hekk ved det franske mesterskapet utendørs, dette var hans første nasjonale tittel som senior på denne distansen. 

I august fikk han bronse på 110 meter hekk ved EM i friidrett 2014, med tiden 13,29. Russiske Sergej Sjubenkov vant denne øvelsen foran britiske William Sharman. Frankrike kom på 2.-plass ved lagkonkurransen DécaNation 2014, der Martinot-Lagarde vant øvelsen 110 meter hekk. 

2015
Han vant 60 meter hekk ved EM i friidrett innendørs 2015 i Praha, én hundredel foran sin landsmann Dimitri Bascou. Frankrike konkurrerte i Super League ved Lag-EM i friidrett 2015, og Martinot-Lagarde kom der på 2.-plass på 110 meter hekk. Frankrike kom på 3.-plass i lagkonkurransen i dette mesterskapet. Han deltok ved Diamond League 2015, og fikk en seier (Eugene) og en andreplass (London), og endte med det på 4.-plass med 6 poeng.Diamond League - Diamond Race Standings, besøkt 10. mars 2016. Ved det franske mesterskapet utendørs kom han på 2.-plass på 110 meter hekk, der Garfield Darien vant denne øvelsen. 

Frankrike kom på 2.-plass også ved DécaNation 2015, og Martinot-Lagarde kom denne gangen på 2.-plass på 110 meter hekk, bak russiske Sergej Sjubenkov.FFA - 13/09/15 - DécaNation, besøkt 10. mars 2016. Han nådde finalen ved VM i friidrett 2015 i Beijing, men kom på 4.-plass, 13 hundredeler bak Aries Merritt fra USA som tok bronsemedaljen. 

2016
I februar 2016 vant han 60 meter hekk ved det franske mesterskapet innendørs. 

 Referanser 

 Eksterne lenker 


Kategori:Personer fra Saint-Maur-des-Fossés
Kategori:Franske hekkeløpere
Kategori:Franske mestere
Kategori:Diamond League-vinnere
Kategori:Verdensmestere i friidrett for Frankrike
Kategori:Deltakere for Frankrike under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Frankrike under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Frankrike under VM i friidrett 2015
Kategori:Deltakere for Frankrike under EM i friidrett 2014
Kategori:Deltakere for Frankrike under EM i friidrett innendørs 2013
Kategori:Deltakere for Frankrike under EM i friidrett innendørs 2015
Kategori:Deltakere for Frankrike under EM i friidrett innendørs 2017
Kategori:Deltakere for Frankrike under EM i friidrett innendørs 2019
Kategori:Europamestere i friidrett for Frankrike
Kategori:Deltakere for Frankrike under VM i friidrett innendørs 2016
Kategori:Deltakere for Frankrike under VM i friidrett innendørs 2014
Kategori:Deltakere for Frankrike under VM i friidrett 2022
Kategori:Deltakere for Frankrike under EM i friidrett 2022
Kategori:Deltakere for Frankrike under EM i friidrett innendørs 2023